Satélites de Xúpiter

Les Llunes de Xúpiter o Llunes Xovianes correspuenden al planeta Xúpiter y sumen el númberu de 79 satélites naturales conocíosSheppard SS, The Jupiter Satellite and Moon page, na web del Departamentu de Magnetismu Terrestre de la Carnegie Institution.Resnick B, Astronomers discovered 10 new moons of Jupiter. Where have they been hiding?, na web vox.com. Actualizada'l 17 de xunetu de 2018.. Esto fai que Xúpiter seya'l planeta del Sistema Solar col mayor númberu de llunes d'órbita razonablemente estable si nun contamos les pequeñes llunes que formen parte de los aniellos de SaturnuDrake N, 12 New Moons Found Orbiting Jupiter. Artículu espublizáu'l 17 de xunetu de 2018 na web de National Geographic.. Les llunes de tamañu mayor son les nomaes llunes o satélites galileanos, descubiertes de forma independiente en 1610 por Galileo Galilei y Simon Marius y que foron los primeros oxetos celestes alcontraos qu'orbitaben otru que nun fora la Tierra o'l Sol. De magar finales del sieglu XIX vienen descubriéndose delles docenes de llunes xovianes menores, que reciben nomes d'amantes o fíes del dios romanu Xúpiter o'l so equivalente griegu Zeus. Los satélites galileanos son, con muncho, los mayores y más pesaos de tolos satélites de Xúpiter: en conxuntu representen, en masa, el 99,997% de la masa que, en forma d'aniellos o satélites, orbita alredor d'esi planeta.

De toles llunes xovianes ocho son satélites regulares, con movimientu prógradu y órbites cuasimente circulares que tán poco inclinaes con respectu al planu ecuatorial xupiterinu. Los satélites galileanos son cuasimente esféricos como resultáu de la so masa planetaria, de forma que tendríen la categoría, d'orbitar alredor del Sol y non de Xúpiter, polo menos de planetes nanos. Los otros cuatro satélites regulares son muncho más pequeños y orbiten muncho más cerca del planeta, y son l'orixe del polvu estelar que forma los anillos de Xúpiter. Les 71 llunes restantes son satélites irregulares con órbitas, retrógrades unes y prógrades otres, muncho más alloñaes de Xúpiter, y con grandes inclinaciones y escentricidaes. Son, mui probablemente, llunes qu'orbitaben alredor del Sol primero de ser capturaes por Xúpiter. Ventisiete d'ellas entá nun tienen nome oficial.

 Característiques 
Les característiques físiques ya orbitales de los satélites son perdiferentes. Los cuatro galileanos miden caún más de 3.100 km de diámetru; el mayor d'ellos, Ganimedes, ye'l novenu mayor oxetu del Sistema Solar, mayor inclusive que Mercuriu. El restu de les llunes xovianes tienen menos de 250 km de diámetru, y munches d'elles superen los 5 km de diámetru. La so forma orbital varia tamién enforma: la de les mayores de casi perfechamente circular, mentantu que la d'otres ye perinclinada y mui escéntrica, habiendo tamién munches que xiren en direición contraria a la de rotación de Xúpiter (movimientu retrógradu). El periodu orbital de les llunes va dende les menos de siete hores de dalgunes, que xiren más rápidu alredor del exe del planeta que'l propiu planeta, a los casi trés años terrestres d'otres.

 Orixe y evolución 
La hipótesis actual establez que los satélites regulares de Xúpiter formáranse a partir d'un discu circumplanetariu, un aniellu de gas y oxetos sólidos asemeyáu a un discu protoplanetariuCanup RM, Ward WR, Origin of Europa and the Gallilean satellites. Tucson, 2009, University of Arizona Press.Alibert Y, Mousis O, Benz W, Modeling the Jovian subnebula I. Thermodynamic conditions and migrations of protosatellites. Astronomy & Astrophysics. 2005;439(3):1205.13.. Quiciás seyan los restos del procesu de formación, al entamu de la historia de Xúpiter, de los satélites galileanosChown M, Cannibalistic Jupiter ate its early moons. Artículu espublizáu na web newscientist.com el 4 de marzu de 2009..

Les simulaciones suxeren que, pese a que'l discu tenía una masa relativamente grande y estable, col pasar del tiempu foi siendo atravesáu por una parte importante de la masa que Xúpiter foi capturando de la nebulosa solar. Sicasí, pa desplicar la esistencia de los satélites qu'esisten anguaño sería abondo que la masa del protodiscu de Xúpiter fora namái el 2% de la que tien, polo que quiciás hobiera delles xeneraciones de satélites de masa asemeyada a la de los galileanos a lo llargo del periodu de formación del planeta. Caúna d'eses xeneraciones de llunes podríen tener sío atrayíes pol planeta, aumentando la so masa, al tiempu que diben formándose nueves llunes a partir de más escombru estelar capturáu del planeta pola nebulosa solar. Nel momentu nel que se formó l'actual xeneración de llunes, que se piensa que ye la quinta, el discu sería tan finu que nun habría interferir más cola órbita de les llunes. Los actuales satélites galileanos, sicasí, entá viéronse afectaos pol discu, cayendo en, y siendo protexíos parcialmente de la so atraición pol planeta, por la esistencia d'una resonancia orbital, qu'entá esiste ente Io, Europa y Ganimedes, ente ellos. La mayor masa de Ganímedes desplícase porque habría averaose a Xúpiter a más velocidá qu'Europa o Ío.

Les llunes más esteriores, irregulares, piénsase que son asteroides capturaos nún momentu nel que'l discu protollunar yera entá lo suficientemente grande como p'absorber la mayoría del so momentum y capturalos. Piénsase que munchos franciéronse en cachos de resultes de les fuercies d'estrés mecánicu producíes demientres la so captura o dempués, pol choque con otros cuerpos celestes menores, hasta tener la so forma actualJewitt D, Haghighipour N, Irregular Satellites of the Planets: Products of Capture in the Early Solar System. Annual Review of Astronomy and Astrophysics, 2007;45(1):261-95..

 Descubrimientu 
L'historiador chinu Xi Zezong afirma que'l rexistru más tempranu d'una lluna xoviana (Ganimedes o Calistu) ye'l que fizo l'astrónomu chinu Gan De, qu'anotó, alredor de 364 e.C., que viera una "estrella colorada" que pudiera ser una de les llunes de XúpiterXi ZZ, The Discovery of Jupiter's Satellite Made by Gan De 2000 Years Before Galileo . Acta Astrophysica Sinica. 1981;1(2):87.. Sicasí, les primeres observaciones segures de los satélites de Xúpiter foron las que fizo Galileo Galilei en 1609Galilei G, Siderius Nuncius, páxs. 14-6. Tornáu al inglés y comentáu por Alfred Van Helden. Chicago & Londres, 2006, University of Chicago Press. ISBN 978-0-226-27903-0. Pa xineru de 1610 tenía avistao, col so telescopiu de magnificación de trenta aumentos, los cuatro satélites mayores, qu'anguaño lleven el so nome; espublizó el so descubrimientu en marzu de 1610Van Helden A, "The Telescope in the Seventeenth Century". Isis 1974;65(1):38-58. doi:10.1086/351216. Al tiempu, de forma independiente y un día dempués de Galileo, Simon Marius descubrió tamién les llunes, magar que nun espublizó'l so descubrimientu hasta 1614, y foi'l que-yos punxo los nomes que tienen anguaño: Ganímedes, Calistu, Ío ya EuropaPasachoff JM, Simon Marius's Mundus Iovalis: 400th Anniversary in Galileo's Shadow. Journal for the History of Astronomy, 2015;46(2):218-34. doi: 10.1177/0021828615585493.. Nun habría otru descubrimientu hasta que E.E. Bernard descubrió Amaltea en 1892Barnard EE, Discovery and observarions of a fifth satellite to Jupiter. Astronomical Journal, 1892;12:81-85..

Cola axuda de la fotografía telescópica medró enforma'l númberu de descubrimientos a lo llargo'l sieglu XX. Asina, Himalia foi descubierta en 1904Barnard EE, Discovery of the Sixth Satellite of Jupiter. Astronomical Journal, 1905;24(18):154B., Elara en 1905Perrine CD, The Seventh Satellite of Jupiter. Publications of the Astronomical Society of the Pacific, 1905;17(101):62-63. doi: 10.1086/121624., Pasifae en 1908Melotte PJ, Note on the Newly Discovered Eighth Satellite of Jupiter, Photographed at the Royal Observatory, Greenwich. Monthly Notices of the Royal Astronomical Society1908;68(6):456-7., Sinope en 1914Nicholson SB, Discovery of the Ninth Satellite of Jupiter. Publications of the Astronomical Society of the Pacific, 1914;26:197-8., Lisitea y Carmé en 1938Nicholson SB, Two New Satellites of Jupiter. Publications of the Astronomical Society of the Pacific, 1938;50:292-3., Ananke en 1951Nicholson SB, An unidentified object near Jupiter, probably a new satellite.Publications of the Astronomical Society of the Pacific, 1951;63(375):297-9. y Leda en 1974Kowal CT, Aksnes K, Marsden BG, Roemer E, Thirteenth satellite of Jupiter. Astronomical Journal, 1974;80:460-4..

Pal tiempu nel que les sondes espaciales Voyager aportaron a Xúpiter, en 1979, descubriéranse yá trece llunes; nun s'inclúi ente elles a Temistu, que fuera detectada en 1975Marsden BG, Probable new satellite of Jupiter (telegrama de descubrimientu unviáu a la Xunión Astronómica Internacional). IAU Circular, 2845. pero de la que nun se pudieron recoyer datos observacionales bastantes pa confirmar la so esistencia hasta l'añu 2000. La nave Voyager descubrió trés llunes más en 1979: Metis, Adrastea y TebeSynnott SP, 1979J2: The Discovery of a Previously Unknown Jovian Satellite. Science, 1980;210(4471):786-8. doi: 10.1126/science.210.4471.786..

Nun hebo otros descubrimientos nes siguientes dos décades, pero ente ochobre de 1999 y febreru de 2003 los astrónomos alcontraron, usando detectores más sensibles con base en tierra,otres 34 llunes. Toes elles son satélites minúsculos, con grandes órbites escéntriques, xeneralmente retrógrades, y un diámetru mediu de 3 km, y 9 km na mayor. Toes elles piénsese que son asteroides, o quiciás cometes, capturaes pol planeta y posiblemente francíos en dellos cachosSheppard SS, Jewitt DC, An abundant population of small irregular satellites around Jupiter. Nature, 2003;423(6937):261-3. doi:10.1038/nature01584.Williams M, Hoy Many Moons Does Jupiter Have?. Artículu na web universetoday.com (14 de setiembre de 2015).

De magar, hasta 2015, descubriéronse 15 satélites más. En 2016 l'equipu de la Carnegie Institution for Science, dirixíu por Scott S. Sheppard, añadió otres dos, que poníen el total en 69Bennett J, Jupiter officially has two new moons. Artículu na web popularmechanics.com (13 de xunu de 2017)., y el 17 de xunetu de 2018 la Xunión Astronómica Internacional confirmó que l'equipu de Sheppard descubriera otres diez, que ponen el númberu total de satélites xovianos descubiertos en 79Resnick B, Astronomers discovered 10 new moons of Jupiter. Where have they been hiding?. Artículu de la web vox.com (17 de xunetu de 2018).. Ente elles tenemos a Valetudu, una lluna con una órbita prógrada que crucia les órbites retrógrades d'otres, lo que fai que seya posible, si pensamos nuna escala de tiempu de miles de millones d'años, que choque con dalgunaSample I, Astronomers discover 12 new moons orbiting Jupiter - one on collision course with the others. Artículu de The Guardian (17 de xunetu de 2018)..

Ye probable qu'esistan otros satélites minúsculos, pero la estrema dificultá de la so detección fai que tean entá por descubrir.

 Nomenclatura 
Los nomes actuales de los satélites galileanos (Ío, Europa, Ganímedes y Calistu) son los-que yos diera Simon Marius poco dempués del so descubrimientu en 1610Marazzini C, I nome dei satelliti di Giove: de Galileo a Simon Marius. Lettere Italiane, 2005;57(3):391-407.. Sicasí, esos nomes nun avezaron a usase hasta'l sieglu XX. La lliteratura astronómica falaba d'ellos namái como "Xúpiter I", "Xúpiter II", etc., o como "el primer satélite de Xúpiter", el "segundu satélite de Xúpiter", y asina socesivamente. Los nomes que punxera Marius entamaron a volvese populares a mediaos del sieglu XX. El restu de les llunes siguieron ensin nome, y avezaba a denomales usando numberales romanos, del V al XIINicholson SB, The satellites of Jupiter. Publications of the Astronomical Society of the Pacific, 1939;51(300):85-94.. Xúpiter V foi descubierta en 1892 y bautizada pol astrónomu francés Camille Flammarion nuna reunión astronómica que nun tuvo calter oficialInternational Astronomical Society Working Group for Planetary System Nomenclature, Gazetteer of Planetary Nomenclature..

El restu les llunes foron denomaes col so numberal romanu na mayoría de la lliteratura astronómica anterior a la década de 1970Payne-Gaposchkin C, Haramundanis K, Introduction to Astronomy. New Jersey, 1970, Prentice Hall. ISBN 0-13-478107-4.. En 1975 el Grupu de Trabayu pa la Nomenclatura del Sistema Solar esterior de la Unión Astronómica Internacional oficializó nomes pa les llunes de la V a la XIIIMarsden BG, Satellites of Jupiter. IAU Circular 2846 (3 d'ochobre de 1975)., y marcó les pautes pal procesu formal d'asignación de nomes a les futures llunes que pudiera tener el planeta. La práctica foi atribuyir a les llunes, según se diben descubriendo, colos nomes d'amantes y favorites del dios Xúpiter (Zeus), y, de magar 2004, de los de los sos descendientes. Toles llunes a partir de la XXXIV (Euporia) llámense como dalgún descendiente de Xúpiter o Zeus sacante Dia (la LIII), que fora una amante del dios. Úsense nomes acabaos en "a" o en "o" pa los satélites irregulares prógrados (la cabera terminación emplégase pa los que tienen muncha inclinación), y los acabaos en "e" pa los retrógradosBarucci MA, Boehnhardt H, Cruikshank DP, Morbidelli A (ed.), "Irregular Satellites of the Giant Planets", en The Solar System beyond Neptune, p. 414. 2008. ISBN 9780816527557.. Dalgunes de les llunes más recientemente descubiertes entá nun tienen nome oficial.

Dellos asteroides comparten nome coles llunes de Xúpiter: 9 Metis, 38 Leda, 52 Europa, 85 Io, 113 Amalthea y 239 Adrastea. Otros dos compartíen nome con dos de los satélites galileanos hasta que la UAI estableció diferencies tipográficas pa estremalos: Ganymede (Ganímedes) y l'asteroide 1037 Ganymed, y Callisto (Calistu) y l'asteroide 204 Kallisto.

 Llistáu completu 
 Nome  Diámetru(km)  Masa(kg)  Radiu orbital(km)  Periodu(d)  Enclín(°)  Escentricidá  Greyu  Imaxe Metis  43  1,2×1017  128 000  0,295  0,019  0,0012  Amaltea  50px|center  Adrastea  26×20×16  7,5×1015  129 000  0,298  0,054  0,0018  Amaltea  50px|center  Amaltea  262×146×134  2,1×1018  181 400  0,498  0,388  0,0031  Amaltea  50px|center  Tebe  110×90  1,5×1018  221 900  0,675  1,070  0,0177  Amaltea  50px|center  Ío  3643  8,9×1022  421 800  1,769  0,036  0,0041  Satélite galileanu  50px|center  Europa  3122  4,8×1022  671 100  3,551  0,469  0,0094  Satélite galileanu  50px|center Ganímedes 5262  1,5×1023  1 070 400  7,155  0,170  0,0011  Satélite galileanu  50px|center  Calistu  4821  1,1×1023  1 882 700  16,690  0,187  0,0074  Satélite galileanu  50px|center  Temistu  8  6,9×1014  7 284 000  130,020  43,259  0,2426  Temistu Leda  20  1,1×1016  11 165 000  240,920  27,457  0,1636  Himalia Himalia  170  6,7×1018  11 461 000  250,560  27,496  0,1623  Himalia Lisitea  36  6,3×1016  11 717 000  259,200  28,302  0,1124  Himalia Elara  86  8,7×1017  11 741 000  259,640  26,627  0,2174  Himalia S/2000 J 11  4  9,0×1013  12 555 000  286,950  28,273  0,2484  Himalia Carpu  3  4,5×1013  16 989 000  456,100  51,395  0,4297  ? S/2003 J 12  1  1,5×1012  17 582 000  489,500  151,140  0,5095  ? Euporia  2  1,5×1013  19 304 000  550,740  145,767  0,1432  Ananké ? S/2003 J 3  2  1,5×1013  20 221 000  583,880  147,550  0,1970  Ananké ? S/2003 J 18  2  1,5×1013  20 514 000  596,590  146,104  0,0221  Ananké ? S/2003 J 16  2  1,5×1013  20 957 000  616,360  148,537  0,2246  Ananké Mnemea  2  1,5×1013  21 069 000  620,040  148,635  0,2273  Ananké Euante  3  4,5×1013  20 797 000  620,490  148,910  0,2321  Ananké Ortosia  2  1,5×1013  20 720 000  622,560  145,921  0,2808  Ananké ? Harpálice  4  1,2×1014  20 858 000  623,310  148,644  0,2268  Ananké Praxídice  7  4,3×1014  20 907 000  625,380  148,967  0,2308  Ananké Tioné  4  9,0×1013  20 939 000  627,210  148,509  0,2286  Ananké Thelxinoé  2  1,5×1013  21 162 000  628,090  151,417  0,2206  Ananké ? Ananké  28  3,0×1016  21 276 000  629,770  148,889  0,2435  Ananké Yocasta  5  1,9×1014  21 061 000  631,600  149,429  0,2160  Ananké Hermipé  4  9,0×1013  21 131 000  633,900  150,725  0,2096  Ananké ? Hélicé  4  9,0×1013  21 263 000  634,770  154,773  0,1558  Ananké S/2003 J 15  2  1,5×1013  22 627 000  689,770  146,501  0,1910  Ananké S/2003 J 17  2  1,5×1013  22 992 000  714,470  164,917  0,2378  Carmé S/2003 J 10  2  1,5×1013  23 041 000  716,250  165,086  0,4295  Carmé ? Eurídome  3  4,5×1013  22 865 000  717,330  150,274  0,2759  Pasífae ? Pasítea  2  1,5×1013  23 004 000  719,440  165,138  0,2675  Carmé Caldona  4  7,5×1013  23 100 000  723,700  165,191  0,2519  Carmé Arché  3  4,5×1013  22 931 000  723,900  165,001  0,2588  Carmé Isonoé  4  7,5×1013  23 155 000  726,250  165,268  0,2471  Carmé Érínome  3  4,5×1013  23 196 000  728,510  164,934  0,2665  Carmé Calé  2  1,5×1013  23 217 000  729,470  164,996  0,2599  Carmé Aitné  3  4,5×1013  23 229 000  730,180  165,091  0,2643  Carmé Táigete  5  1,6×1014  23 280 000  732,410  165,272  0,2525  Carmé S/2003 J 23  2  1,5×1013  23 563 000  732,440  146,314  0,2714  Pasífae S/2003 J 9  1  1,5×1012  23 384 000  733,290  165,079  0,2632  Carmé Carmé  46  1,3×1017  23 404 000  734,170  164,907  0,2533  Carmé S/2003 J 5  4  9,0×1013  23 495 000  738,730  165,247  0,2478  Carmé Héxémone  3  4,5×1013  23 947 000  739,600  155,214  0,3276  Pasífae S/2003 J 19  2  1,5×1013  23 533 000  740,420  165,153  0,2556  Carmé Cálice  5  1,9×1014  23 566 000  742,030  165,159  0,2465  Carmé Pasífae  60  3,0×1017  23 624 000  743,630  151,431  0,4090  Pasífae Eukélade  4  9,0×1013  23 661 000  746,390  165,482  0,2721  Carmé Spondé  2  1,5×1013  23 487 000  748,340  150,998  0,3121  Pasífae Cyllène  2  1,5×1013  23 951 000  751,940  150,123  0,4116  Pasífae Mégaclité  5  2,1×1014  23 493 000  752,880  152,769  0,4197  Pasífae S/2003 J 4  2  1,5×1013  23 930 000  755,240  149,581  0,3618  Pasífae Calírroe  9  8,7×1014  24 103 000  758,770  147,158  0,2828  Pasífae Sinopé  38  7,5×1016  23 939 000  758,900  158,109  0,2495  Pasífae Autónoe  4  9,0×1013  24 046 000  760,950  152,416  0,3168  Pasífae Aœdé  4  9,0×1013  23 981 000  761,500  158,257  0,4322  Pasífae Kallichore  2  1,5×1013  24 043 000  764,730  165,501  0,2640  Carmé ? Kore  2  1,5×1013  24 011 000  779,180  144,529  0,3351  Pasífae S/2003 J 2  2  1,5×10<sup>13  29 541 000  979,990  160,638  0,2255  ?

 Agrupaciones 

 Satélites regulares 
Tiene órbites prógrades y casi circulares de baxa inclinación, y pueden dixebrase en dos grupos:

 Los satélites interiores o grupu d'Amaltea: Metis, Adrastea, Amaltea y Tebe. Estos satélites orbiten peraveraos a Xúpiter, tanto que los dos más interiores orbiten en menos d'un día xovianu. Amaltea y Tebe, pela so parte, son respeutivamente el quintu y séptimu mayor satélite del sistema xovianu. Les observaciones astronómiques suxeren que polo menos el mayor d'ente ellos, Amaltea, nun se formó na so órbita actual, sinón más alloñáu del planeta, o que ye un cuerpu del Sistema Solar que foi atrapáu por XúpiterAnderson JD, Johnson TV, Shubert G, et al, Amalthea's density is less than that of water. Science, 308(5726):1291-3. doi:10.1126/science111.0422.. Estos satélites, xunto con un númberu indetermináu de pequeños satélites entá non identificaos taxonómicamente, reabastecen y mantienen el sistema d'aniellos de Xúpiter. Metis y Adrastea axuden a mantener el aniellu principal, y Amaltea y Tebe mantienen, caún, el so propiu sistema d'aniellos esterioresBurns JA, Simonelli DP, Showalter MR, et al, "Jupiter's Ring-Moon System", en Bagenal F, Downing TE, McKinnon WB (ed.), Jupiter: The Planet, Satellites and Magnetosphere. Cambridge University Press, 2004..

 El grupu principal, los satélites galileanos: Ío, Europa, Ganímedes y Calistu. Son, en términos de masa, dalgunos de los mayores oxetos del Sistema Solar, sacante'l Sol y los ocho planetes, y mayores que cualesquier de los planetes nanos conocíos. Ganímedes, dafechu, tien un diámetru mayor que Mercuriu. Contienen, en conxuntu, un 99,997% de la masa total de los oxetos qu'orbiten alredor de Xúpiter, que pela so banda tien una masa 5.000 veces mayor que la suma de la de los cuatro satélites d'esti grupu. Les llunes interiores tán nuna resonancia orbital 1:2:4. Los modelos suxeren qu'estos satélites formáranse por un procesu lentu d'acreción na subnebulosa xoviana de baxa densidá, un discu de gas y polvu estelar qu'arrodiaba Xúpiter tres de la so formación, que llegó a durar, nel casu de Calistu, hasta 10 millones d'añosCanup RM, Ward WR, Formation of the Satellites of Jupiter: Conditions of Accretion. The Astronomical Journal, 124(6):3404-23.. Sospéchase que dellos podríen tener océanos embaxu la so superficie.

 Satélites irregulares 
Los satélites irregulares son sustancialmente más pequeños que los regulares, y tienen órbites más excéntriques y alloñaes del planeta. Formen families con semeyances orbitales (exe semimayor, inclinación, excentricidá) y de composición. Piénsase que son, polo menos parte d'ellos, families colisionales formaes cuando cuerpos orixinales mayores fueron golpiaos por asteroides capturaos pol campu gravitatoriu de Xúpiter. Les families reciben el nome del del miembru de mayor tamañu. Les clasificaciones son entá provisionales, pero ye vezu identificar polo menos les que vienen darréuSheppard SS, Jupiter's Known Satellites. Department of Terrestrial Magnetism at Carniege Institution for Science, 2018.Grav T, Holman M, Gladman B, Aksnes K, Photometric survey of the irregular satellites. Icarus, 2004;166(1):33-45. doi:10.1016/j.icarus.2003.07.005.Shepard SS, Jewitt DC, Porco C, "Jupiter's outer satellites and troyans", en Bagenal F, Dowling TE, McKinnon WB (ed.), Jupiter. The planet, satellites and magnetosphere. Cambridge (Reinu Xuníu), Cambridge University Press, 2004.:

 Satélites prógrados 
 Temistu ye la lluna irregular d'órbita más interna, y nun forma parte de denguna familia conocida.
 El grupu d'Himalia, espardíu por un espaciu de 1,4 xigametros nos sos semiexes mayores, con inclinaciones de 1,6º (27.5 ± 0.8°) y excentricidaes d'ente 0,11 y 0,25. Esiste la hipótesis de qu'esti grupu seyan los restos de la rotura d'un asteroide del cinturón d'asteroides.
 Carpu ye otra lluna prógrada que nun tien familia conocida. La inclinación de so ye la mayor de toles de les llunes prógrades.
 Valetudu, descubierta en 2018, ye la lluna prógrada más esterior, y tampoco tien familia conocida. Tien una órbita prógrada, pero crucia la so órbita con delles llunes con órbites retrógrades, polo que ye posible qu'en dalgún momentu pueda colisionar con dalgunaStrickland A, 12 new moons discovered around Jupiter. Artículu na web CNN International (17 de xunetu de 2018)..

 Satélites retrógrados 
 El grupu de Carmé estiéndese por 1,2 xigametros nos semiexes mayores, con una inclinación de 1,6º (165.7 ± 0.8°) y excentricidaes d'ente 0,23 y 0,27. Tien un color perhomoxéneu, colloráu, y piénsase que se formaron a partir d'un asteroide proxenitor del tipu D, quiciás un troyanu de Xúpiter.
 El grupu d'Ananké ocupa una estensión mayor, de 1,2 xigametros nos semiexes mayores, con una inclinación de 8,1º (ente 145.7° y 154.8°) y excentricidaes d'ente 0,02 y 0,28. La mayoría d'ellos son de color gris, y piénsase que son el resultáu de la rotura d'un asteoride capturáu pol campu gravitatoriu xovianu.
 El grupu de Pasifae dispérsase sobre 1,3 xigametros, con inclinaciones d'ente 144,5º y 158,3º y excentricidaes d'ente 0,25 y 0,43. El color de los sos miembros varia enforma, del colloráu al gris, quiciás de resultes de múltiples colisiones. Sinope, incluyíu nesta familia, ye colloráu y, dada la so diferencia d'inclinación, pudiera tener sío capturao de forma independiente. Neto Sinope que Pasifae tán atrapaos en resonancia secular con Xúpiter.Nesvorný D, Beaugé C, Dones L, Collisional Origin of Families of Irregular Satellites. The Astronomical Journal, 2004;127(3):1768-83. doi:10.1086/382099.

 Referencies 

Categoría:Llunes de Xúpiter